Държавен вестник, бр. 52, 2007 г., стр. 35

Б Р О Й  52
Д Ъ Р Ж А В Е Н   В Е С Т Н И К
С Т Р .  35
вестно при извършване на одита и което се
отнася до инвестиционния посредник и със-
тавлява съществено нарушение на този закон
и на актовете по прилагането му, или може да
повлияе неблагоприятно върху осъществява-
нето на дейността на инвестиционния посред-
ник, или представлява основание за отказ за
изразяване на мнение, основание за изразява-
не на резерви или основание за изразяване на
отрицателно мнение.
(2) Одиторът на инвестиционния посредник
уведомява комисията и за всяко обстоятелство
по ал. 1, което му е станало известно при извърш-
ването на одит на свързано лице с инвестицион-
ния посредник.
(3) В случаите по ал. 1 и 2 не се прилагат
ограниченията за разкриване на информация,
предвидени в закон, в подзаконов нормативен
акт или в договор.
Чл. 43. Други изисквания към дейността
на инвестиционните посредници, насочени
към защита на интересите на клиентите и ста-
билността на пазара за финансови инструмен-
ти, включително за определена вътрешна ор-
ганизация и предотвратяване конфликти на
интереси, предотвратяване и разкриване на
пазарни злоупотреби, за водене на отчетност,
за обработка и съхранение на информация, за
сключване и изпълнение на договори с кли-
енти, за тяхното съдържание и за разкриване
на информация пред клиенти, се определят с
наредба.
Раздел III
Оповестяване на оферти
Чл. 44. (1) Инвестиционен посредник, който
действа като систематичен участник по отно-
шение на акции, допуснати до търговия на регу-
лиран пазар и за които съществува ликвиден
пазар, е длъжен да публикува своите оферти за
тези акции.
(2) В случай че за акциите няма ликвиден
пазар, инвестиционният посредник по ал. 1 пре-
доставя оферти само при поискване от клиент.
(3) Инвестиционният посредник по ал. 1
приема, оповестява и спазва правила, които
по обективен и недискриминационен начин
уреждат:
1. начина за определяне на клиентите, които
могат да получават оферти по ал. 1 и 2, еднакъв
за всички клиенти;
2. условията, при които може да откаже ус-
тановяването или да прекрати отношения с
клиенти по т. 1;
3. ограничения относно броя на сделките на
един клиент;
4. ограничения относно общия брой на сдел-
ките на всички клиенти за определен период от
време, ако броят и/или обемът на нареждания-
та на клиентите значително надвишават уста-
новените норми.
(4) Инвестиционният посредник по ал. 1 може
да откаже да встъпи в или да прекрати същест-
вуващи търговски отношения с инвеститори по
търговски съображения, като кредитен статус
на инвеститора, риск от неизпълнение на задъл-
женията по сделката от насрещната страна и
окончателен сетълмент на сделката.
Чл. 45. (1) За конкретна акция офертата
включва:
1. вид на офертата;
2. цена “купува” и/или “продава” за размер,
не по-голям от стандартния пазарен размер за
съответния клас акции;
3. размер на офертата.
(2) Цените на акциите по ал. 1 се съобразя-
ват с пазарните условия за съответната акция.
Акциите се групират в класове на базата на
средноаритметичната стойност на поръчките,
изпълнени на пазара за всеки клас акции. Стан-
дартният пазарен размер за всеки клас акции е
средноаритметичната стойност на нареждани-
ята, изпълнени на пазара на този клас акции,
включени в него. Пазарът за всеки клас акции
се състои от всички нареждания за тези акции,
изпълнени в Европейския съюз, с изключение
на акциите, чийто размер е по-голям от оби-
чайния пазарен размер за тях.
(3) Инвестиционен посредник по чл. 44, ал. 1
има право да определя размера или размерите,
в рамките на които ще отправя оферти, при
условие че те са близки до цените по сравними
оферти за същите акции, обявени на регулиран
пазар, многостранна система за търговия или
от друг систематичен участник.
(4) Инвестиционният посредник по чл. 44,
ал. 1 е длъжен да съхранява информация за
оферираните цени за период, не по-кратък от
една година от отправяне на офертата.
(5) Комисията, когато е компетентна инс-
титуция на най-относимия пазар за определени
акции, определя ежегодно и оповестява класа
акции, към който принадлежат, като взема
предвид средната аритметична стойност на
изпълнените нареждания за тази емисия акции.
Чл. 46. (1) Систематичните участници са
длъжни да оповестяват периодично, по достъ-
пен начин и при разумни търговски условия
офертите си периодично и непрекъснато по
време на обичайните часове за търговия на
инвестиционния посредник по някой от начи-
ните, посочени в чл. 38, ал. 5.
(2) Систематичните участници имат право
по всяко време да осъвременяват офертите си.
(3) При изключителни пазарни условия систе-
матичен участник може да оттегли офертите си.
Чл. 47. (1) Систематичните участници са
длъжни да изпълняват съобразно изисквания-
та на чл. 30 подадените от непрофесионални
клиенти нареждания за акции, по отношение
на които посредникът е систематичен участ-
ник, по оферираните цени към момента на по-
лучаване на нареждането.